*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*16. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

a Bátaszéki Német Nemzetiségi Egyesület Bátaszéki Ifjúsági Fúvószenekar fenntartásához szükséges támogatási kérelme

|  |
| --- |
| **Előterjesztő:** dr. Bozsolik Róbert polgármester  **Készítette** : dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix  **Tárgyalja:**  KOIS Bizottság 2023.02.13.  PG Bizottság 2023.02.14. |

**Tisztelt Képviselő-testület!**

A Bátaszéki Német Nemzetiségi Egyesület (a továbbiakban: Egyesület) 2023. január 22-én támogatási kérelemmel fordult Bátaszék Város Önkormányzatához (a továbbiakban: Önkormányzat), melyben az idei évben is a Bátaszéki Ifjúsági Fúvószenekar működtetéséhez kérnek támogatást. A zenekar fontos szerepet tölt be az iskolai zeneoktatásban, valamint városunk kulturális életében.

Kérjük a T. Képviselő-testületet a fentiek megtárgyalására és az alábbi határozati javaslat elfogadására:

**H a t á r o z a t i j a v a s l a t:**

**Bátaszéki Német Nemzetiségi Egyesület támogatása a Bátaszéki Ifjúsági Fúvószenekar fenntartása érdekében**

Bátaszék Város Önkormányzatának Képviselő-testülete

1. a Bátaszéki Német Nemzetiségi Egyesület (székhely: 7140 Bátaszék, Szent István tér 7., adószám: 19232018-1-17, képviseli: Kardos Gábor Antal elnök) részére, a Bátaszéki Ifjúsági Fúvószenekar működtetése céljából 2023. évben 360.000 Ft vissza nem térítendő támogatást biztosít, melynek fedezetét az önkormányzat 2023. évi költségvetése általános tartalék kerete terhére biztosítja;
2. felhatalmazza a város polgármesterét a támogatási szerződés aláírására.

*Határidő:* 2023. február 24.

*Felelős:* dr. Bozsolik Róbert polgármester

(a támogatási szerződés aláírásáért)

*Határozatról értesül:* Bátaszéki Német Nemzetiségi Egyesület

Bátaszéki KÖH Pénzügyi Iroda

irattár